b'\n_START_ARTICLE_\n\xc4\x8cerkezija\n_START_PARAGRAPH_\n\xc4\x8cerkezija (rusko: \xd0\xa7\xd0\xb5\xd1\x80\xd0\xba\xd0\xb5\xd1\x81\xd0\xb8\xd1\x8f/\xc4\x8cerkesija, tur\xc5\xa1ko: \xc3\x87erkesya) je pokrajina na zahodnem Kavkazu. Njeno zgodovinsko ozemlje je obsegalo ju\xc5\xbeno polovico Krasnodarskega kraja in ve\xc4\x8dino notranjosti sedanjega Stavropolskega kraja, sedanja \xc4\x8cerkezija pa obsega samo dele Kara\xc4\x8daj-\xc4\x8cerkezije, Adigejo in Kabarindo-Balkarijo, ki so del Ruske federacije._NEWLINE_Ime je dobila po svojih tradicionalnih prebivalcih \xc4\x8cerkezih, ki sami sebe raje imenujejo Adigi ali Adiga. Velik del \xc4\x8derkeskega prebivalstva \xc5\xbeivi v Adigeji, ki spada v Rusko federacijo in je v celoti obdana s Krasnodarskim krajem._NEWLINE_\xc4\x8cerkeska diaspora je skupnost prebivalcev in njihovih potomcev, ki so jih iz zgodovinske \xc4\x8cerkezije izgnali v poznem 19. stoletju po nizu vojn proti ruskimi imperialisti. Pregnani \xc4\x8cerkezi so se naselili v raznih delih Osmanskega cesarstva, predvsem v Tur\xc4\x8diji, Jordaniji, Siriji, Libanonu, Kosovu, Egiptu, kjer so slu\xc5\xbeili v mamelu\xc5\xa1ki vojski in Izraelu v vaseh Kfar Kama in Rehaniya. Izselili so se celo v ZDA v dr\xc5\xbeavi New York in New Jersey in zahodno Evropo, predvsem v Nem\xc4\x8dijo in Nizozemsko.'